અખિલેશની લાઈફ હવે પહેલાંની માફક નોર્મલ થઈ ગઈ હતી, અખિલેશને કોઈપણ પ્રકારની મેડીસીનની જરૂર હવે રહી ન હતી, નિત્યાએ ઊટી ડિસ્ટ્રિક્ટ કોર્ટમાં અખિલેશને જણાવ્યું તે મુજબ તેને પેલાં ભયંકર અને ડરામણાં સપનાઓ પણ આવતાં હવે બંધ થઈ ગયાં હતાં, એક મોટું વાવાઝોડું કે ચક્રવાત પસાર થઈ જાય, પછી જેવી શાંતિ ફેલાઈ તેવી જ શાંતિ હાલ અખિલેશનાં જીવનમાં ફેલાઈ ગઈ હતી, અખિલેશ જાણે એક અલગ જ દુનિયામાં ફરીને પાછો આવ્યો હોય તેવું તેને લાગી રહ્યું હતું,